**Univerzita konštantína Filozofa v Nitre**

**Filozofická fakulta**

**Katedra slovanských filológii**

Vás pozýva na medzinárodnú interdisciplinárnu vedeckú konferenciu

**Literáti v službe propagandy**

**5. – 6. september 2023**

Štefánikova 67, 949 74 Nitra

Konferencia je zameraná na **tematické okruhy**:

1. Spisovateľ ako status a spoločenská rola v období (ne)slobody
2. Na hrane oficiality a undergroundu/resp. ilegality: teória, prax a ich medzipriestor
3. Limity slova v žurnalistickej a umeleckej praxi
4. Literáti v službe propagandy ideológií 20. a 21. storočia – Slovenskej republiky (1939 – 1945), resp. iných krajín v čase trvania 2. svetovej vojny; v medzivojnovom období a po roku 1945 (na Slovensku i v zahraničí), v službe budovania socialistickej spoločnosti, v procese postotalitného kreovania demokracie.
5. Paralely v stredoeurópskom multikultúrnom priestore.
6. Interpretačné nuansy a špecifiká propagandistických textov.
7. Limity a nároky cenzúry / propagandy v edičnej praxi (implementácia, modifikácie a opomínanie dobových požiadaviek).
8. Propaganda v umeleckých dielach ako textologický problém.

Uvedené tematické okruhy môžu byť rozšírené o Vami navrhnutú ďalšiu výskumnú problematiku, ktorú nám neváhajte poslať vo Vašej prihláške.

Schválené príspevky z konferencie budú uverejnené v recenzovanom literárnovednom periodiku *Litikon (Časopis pre výskum literatúry/Journal for literature research)*. Rokovacím jazykom je slovenčina, čeština. Predpokladaný čas plenárnych zasadnutí je 20 minút, čas prezentácie príspevku v sekciách je 15 minút. **[[1]](#footnote-1)**

**UPOZORNENIE**

Prihlášky prijímame **najneskôr do 10. mája 2023** na emailovej adrese literati.v.propagande@gmail.com.

Organizátori si vyhradzujú právo zvážiť ne-/prijatie príspevku. Oznámenie o akceptovaní príspevku na základe informácií z abstraktu pošleme najneskôr do **31. mája 2023**. Výška konferenčného poplatku bola stanovená v sume **67 €** a bude potrebné ho uhradiť prostredníctvom bezhotovostného platobného styku do **15. júna 2023**. Konferenčné poplatky zahŕňajú vydanie príspevkov autorov (ktorí prešli anonymným recenzným konaním) v špeciálnom čísle periodika *Litikon*, občerstvenie v priebehu konania konferencie. Cestovné náklady a náklady na ubytovanie i stravovanie si hradia účastníci konferencie.

Podrobnejšie pokyny ohľadom platby s oznámením o ne-/akceptovaní príspevku pošleme v nasledujúcom obežníku (do 15. 6. 2023). O ďalšom postupe a prípadných organizačných zmenách budú účastníci konferencie včas informovaní.

V prípade akýchkoľvek otázok súvisiacich s pripravovaným podujatím nás môžete kedykoľvek kontaktovať na e-mailovej adrese literati.v.propagande@gmail.com.

Aktuálne informácie o konferencii budú zverejnené na stránke Katedry slovanských filológií FF UKF v Nitre (<http://www.ksjl.ff.ukf.sk/index.php>).

Na osobné stretnutie s Vami sa v Nitre teší organizačný tím:

doc. PhDr. Jozef Brunclík, PhD.

PhDr. Dušan Teplan, PhD.

Mgr. Janka Florková

1. V špecifických prípadoch je možné na základe objektívnych príčin požiadať o sprostredkovanie online účasti. Požiadavka bude zvážená so zreteľom na aktuálne okolnosti a kapacitné naplnenie podujatia. Uvítali by sme, aby ste uprednostnili prezenčnú účasť, podujatie NIE JE plánované ako online konferencia. [↑](#footnote-ref-1)